open-index/open-wikipedia-markdown huggingface dataset:
Palmer

**Palmer** voi tarkoittaa seuraavia:

## Etunimi
* Palmer Luckey (s. 1992), yhdysvaltalainen yrittäjä ja liikemies

## Sukunimi

* Ada Palmer (s. 1981), yhdysvaltalainen kirjailija ja säveltäjä
* Amanda Palmer (s. 1976), yhdysvaltalainen muusikko
* Arnold Palmer (1929–2016), yhdysvaltalainen golfaaja
* Auli Palmer, *Auli Marttinen* (s. 1961), suomalainen pikajuoksija
* Bertha Palmer (1849–1918), yhdysvaltalainen julkisuuden henkilö, mesenaatti ja feministi
* Betsy Palmer (1926–2015), yhdysvaltalainen näyttelijä
* Brad Palmer (s. 1961), kanadalainen jääkiekkoilija
* Carl Palmer (s. 1950), brittiläinen rumpali, Emerson, Lake & Palmer -yhtyeen jäsen
* Carson Palmer (s. 1979), yhdysvaltalainen amerikkalaisen jalkapallon pelaaja
* Catharina Palmér (s. 1963), ruotsalainen säveltäjä, urkuri, pianisti ja viulisti
* Clive Palmer (s. 1954), australialainen liikemies
* Cole Palmer (s. 2002), englantilainen jalkapalloilija
* Crawford Palmer (s. 1970), yhdysvaltalais-ranskalainen koripalloilija
* Daniel David Palmer (1845–1913), yhdysvaltalainen kiropraktiikan perustaja
* Dee Palmer, oik. *David Palmer* (s. 1937), brittiläinen säveltäjä, sovittaja ja kosketinsoittaja
* Dick Palmer, oik. *Domenico Palmar* (s. 1928), elokuvaohjaaja
* Earl Palmer (1924–2008), yhdysvaltalainen rumpali
* Erik Palmer-Brown (s. 1997), yhdysvaltalainen jalkapalloilija
* Fred Palmer (1902/1903–1995), yhdysvaltalainen radiotoimittaja ja radioaseman omistaja
* Frida Palmér (1905–1966), ruotsalainen tähtitieteilijä
* Gabriel Charles Palmer-Buckle (s. 1950), ghanalainen katolinen arkkipiispa
* Geoffrey Palmer (1927–2020), englantilainen näyttelijä ja koomikko
* Jack Palmer (1900–1976), yhdysvaltalainen pianisti ja säveltäjä
* Jeff Palmer, oik. *David Zuloaga* (s. 1975), yhdysvaltalainen pornonäyttelijä
* Jolyon Palmer (s. 1991), brittiläinen moottoriurheilija
* Jonathan Palmer (s. 1956), brittiläinen yrittäjä ja Formula 1 -kuljettaja, Formula Palmer Audi -sarjan perustaja
* Karl-Erik Palmér (1929–2015), ruotsalainen jalkapalloilija
* Keke Palmer (s. 1993), yhdysvaltalainen näyttelijä ja laulaja
* Lilli Palmer (1914–1986), saksalainen näyttelijä
* Michael Palmer (1942–2013), yhdysvaltalainen kirjailija
* Paul Palmer (s. 1974), englantilainen uimari
* Peter Palmer (s. 1931), yhdysvaltalainen näyttelijä
* Robert Palmer (1949–2003), englantilainen laulaja ja lauluntekijä
* Samuel Palmer (1805–1881), brittiläinen taidemaalari ja etsaaja
* Teresa Palmer (s. 1986), australialainen näyttelijä
* Theodore Sherman Palmer (1868–1955), yhdysvaltalainen eläintieteilijä
* Will Palmer (s. 1997), brittiläinen moottoriurheilija
* Winthrop Palmer (1906–1970), yhdysvaltalainen jääkiekkoilija.

## Kuvitteellisia henkilöitä

* David Palmer, televisiosarjassa *[[24 (televisiosarja)|24]]*
* Harry Palmer, useissa elokuvissa esiintynyt salainen agentti
* Laura Palmer, henkirikoksen uhri televisiosarjassa *[[Twin Peaks]]*
* Ray Palmer, professori sarjakuvassa *Atomi*

## Muita merkityksiä:
* USS Palmer, Yhdysvaltain laivaston Wickes-luokan hävittäjä, käytössä 1918–1945
* *[[Palmer (elokuva)|Palmer]]*, Fisher Stevensin ohjaama yhdysvaltalainen draamaelokuva vuodelta 2021
* Palmer, paikkakunta Alaskassa
Wowwowwow

”**Wowwowwow**” on Kasmirin toinen soolosingle, jonka Universal Music julkaisi 11. heinäkuuta 2014. Kappale oli kuultavissa ennakkoon Spotifyssa jo 10. heinäkuuta. Kappaleen on säveltänyt ja sanoittanut Kasmir itse. Sitä on ollut myös säveltämässä Hank Solo ja Jonas W. Karlsson sekä sanoittamassa Axel Ehnström. Kappale kertoo siitä miten mies menee naisesta sekaisin. Artisti itse on sanonut kappaleen olevan "oodi kaikille naisille".

Kappaleesta on julkaistu Jasu Siitarisen ohjaama musiikkivideo. Video kuvattiin 16. kesäkuuta 2014 Hangossa.

## Kappaleet
#

## Listasijoitukset

## Lähteet
Luettelo Brittiläisen Kolumbian kunnista

**Luettelo Brittiläisen Kolumbian kunnista** käsittää Kanadan provinssin Brittiläisen Kolumbian kunnat. Brittiläisessä Kolumbiassa on kaikkiaan 162 kuntaa. Kunnallishallinto Brittiläisessa Kolumbiassa rajoittuu vain asutuskeskuksiin, mikä tarkoittaa että provinssissa on laajoja alueita jotka eivät kuulu mihinkään kuntaan. Kunnat luokitellaan eri tavoin, mutta sillä ei ole käytännön merkitystä kunnallishallintoon.

Alle 250 asukkaan kuntaa kutsutaan nimellä *village*. Siitä alle 5&nbsp;000 asukkaan kunta on *town*, ja tätä isommat ovat nimeltään *city*. Lisäksi kunnat joiden pinta-ala on yli 8 neliökilometriä ja asukasluku alle 4&nbsp;000 ovat luokkaa *district municipality*. Kunnan on anottava oma luokkansa jonka kokoehdot se täyttää, mutta luokkaa ei voi automaattisesti menettää vaikka kunnan asukasluku muuttuisikin vaan luokka taso on jälleen anottava provinssin hallinnolta. Tämän vuoksi lukuisat Brittiläisen Kolumbian kunnat ovat suurempia kuin mitä sen luokka antaisi olettaa.

Neljän luokan lisäksi on olemassa viisi ainutlaatuista luokkaa, joilla on vain nimellinen merkitys. Luokilla on tarkoitus korostaa kuntien erityispiirteitä. Luokat ovat *indian government district*, *island municipality*, *resort municipality*, *regional municipality* ja *mountain resort municipality*.

## Luettelo

¹ Jumbo Glacier on perustettu vuonna 2013, eikä siitä ole vielä tilastoja.

## Lähteet
Uinnin maailmanmestaruuskilpailut 1986

**Uinnin pitkän radan maailmanmestaruuskilpailut** järjestettiin vuonna 1986 Espanjan Madridissa 13.–23. elokuuta. Kilpailujen järjestäjänä toimi Kansainvälinen uimaliitto FINA. Kilpailulajeina olivat ratauinti, uimahypyt, taitouinti ja vesipallo.

## Mitalistit
### Uinti
#### Miehet

#### Naiset

### Uimahypyt

### Taitouinti

### Vesipallo

## Mitalitaulukko

## Lähteet
*Uinnin tulokset 
*Uimahyppyjen tulokset  
*Taitouinnin tulokset  
*Vesipallon tulokset
Valehtelevat viettelijät (3. tuotantokausi)

Yhdysvaltalaisen televisiosarjan *[[Valehtelevat viettelijät]]* kolmas tuotantokausi alkoi Yhdysvalloissa ABC Family-kanavalla 5. kesäkuuta 2012. Kautta alettiin esittää Suomessa Sub-kanavalla 7. syyskuuta 2014 ja se sisältää yhteensä 24 jaksoa. Kauden avausjakso sai Yhdysvalloissa lähes kolme miljoonaa katsojaa. Sarja perustuu kirjailija Sara Shepardin kirjoittamaan nuorten kirjasarjaan *Pretty Little Liars*. Perinteinen Halloween-jakso tuli tv-ensi-iltaan 23. lokakuuta 2012, ja sarja palasi jälleen tauolta tammikuussa 2013.

Roolijako on sama kuin edellisillä kausilla, mutta joukkoon liittyy myös uusia henkilöitä. Pääosissa nähdään Troian Bellisario, Lucy Hale, Shay Mitchell ja Ashley Benson. Sasha Pieterse näyttelee Alison DiLaurentisia, neljän tytön porukan parasta ystävää joka katosi salaperäisesti ja löydettiin vuosi myöhemmin kuolleena. Sarjassa ratkotaan pääasiassa Alisonin mysteeriä sekä muiden päähenkilöiden henkilökohtaisia ongelmia.

## Roolikokoonpano
(Suluissa esiintymismäärä kaudella)

### Päärooleissa

### Sivurooleissa

## Juoni

Kauden ensimmäisessä jaksossa tarina jatkuu viiden kuukauden päästä edellisen kauden päätösjaksosta, Mona Vanderwaalin paljastuttua neljää ystävystä piinanneeksi "A":ksi ja mielenhäiriöiseksi. Kauden ensimmäisen puoliskon juoni käsittelee kahta kysymystä: tappoiko poliisi Garrett Reynolds tyttöjen kuolleena löydetyn parhaan ystävän Alisonin vai ei, tai oliko tämä sekaantunut hänen murhaansa, sekä kuka murhasi Maya St. Germainin, Emilyn ex-tyttöystävän joka löytyi kuolleena vanhan kotinsa takapihalta. Kauden loppupuoliskolla perehdytään uuden "A":n paljastumiseen sekä mystiseen punatakkiseen henkilöön, joka vakoilee tyttöjä.

Tällä kaudella nähdään myös Halloween-erikoisjakso, jossa Aria ja Spencer ovat päästä hengestään ja joku toinen kuolee oikeasti. Jääaltaan sisältä paljastuu mystinen ruumispussi. Adam Lambert esiintyy cameoroolissa.

### Jaksot


|}
Viborgin voimalaitos

**Viborgin voimalaitos** () Viborgin kunnassa Tanskassa sijaitseva maakaasuvoimalaitos, joka tuottaa sähköä ja kaukolämpöä. Voimalaitoksen rakentaminen aloitettiin vuonna 1994 ja se valmistui 1996. Voimalaitoksen omistaa Energi Viborg A/S. Rakennuksen arkkitehtuurin on suunnitellut Peter Kjelgaard & Thomas Pedersen. Rakennuksen ulkopinta koostuu kahdesta aurinkokennoja muistuttavasta kuoresta, jotka ovat keraamista laattaa.

Voimalaitoksen sähköteho on 57 megawattia ja laitoksen 19&nbsp;000&nbsp;m³ vesikattilaan varautuu maksimissaan 900 MWh lämpöä. Tämä vastaa kylmänä talvipäivänä noin 15 tunnin kulutusta Viborgin kaupungissa. Laitoksen käyttöaste on 5000 tuntia vuodessa.

## Lähteet

## Aiheesta muualla

*
Kemialliset reaktiot korkeassa paineessa

**Kemiallisilla reaktioilla korkeassa paineessa** tarkoitetaan kemiallisia reaktioita, jotka tapahtuvat korkeassa paineessa. Korkea paine voi syntyä esimerkiksi planeetan sisuksissa tai se voidaan tuottaa laboratorio-olosuhteissa tietynlaisten kemiallisten reaktioiden aikaansaamiseksi. Korkeassa paineessa tapahtuvien kemiallisten reaktioiden ymmärtämisellä on vaikutusta geologiassa ja planeettatieteessä, joissa halutaan ymmärtää planeettojen sisusten ilmiöitä, sekä luonnollisesti kemiassa ja materiaalitieteessä, joissa kemiallisten yhdisteiden tutkimisella ja uusien materiaalien kehittämisellä on merkittävät roolit.

Säätelemällä painetta, kemistit voivat aikaansaada kemiallisia reaktioita ja kiihdyttää siirtymiä kiinteiden, nestemäisten ja kaasumaisten faasien välillä. Kemistien säätelemät paineet ovat kuitenkin pienellä alalla, eivätkä paineet eroa suuresti ilmakehän paineesta. Paineet maailmankaikkeudessa ovat miljardeja kertoja suurempia ja aineen käyttäytyminen sellaisissa paineissa on kemisteille käytännössä tuntematonta. Tutkimalla kemiallisten yhdisteiden reagointia kemistien käytössä olevilla painealueilla, tiedemiehet voivat löytää ja kehittää uusia materiaaleja, jotka ovat energiatehokkaita, kestäviä, kovia tai joilla on mielenkiintoisia magneettisia tai optosähköisiä ominaisuuksia. Korkean paineen kemiallisilla reaktioilla on mahdollista löytää uusia materiaaleja, sillä alkuaineet ja kemialliset yhdisteet voivat muuttua suuresti korkeiden paineiden alaisina. Esimerkiksi hiilestä voidaan tuottaa korkeassa paineessa timanttia. Hapen ja rikin ominaisuuksien tiedetään muuttuvan korkeissa paineissa.

## Katso myös
*Friedrich Bergius
*Carl Bosch
*Allotropia

## Aiheesta muualla
*Friedrich Bergius: Chemical reactions under high pressure
Jääkiekon alle 18-vuotiaiden maailmanmestaruuskilpailut 2018

**Jääkiekon alle 18-vuotiaiden maailmanmestaruuskilpailut 2018** pelattiin Venäjällä 19.−29. huhtikuuta 2018 . Pelipaikkakuntina toimivat Tšeljabinsk ja Magnitogorsk. 

Turnauksen voitti Suomi, joka voitti loppuottelussa Yhdysvallat maalein 3–2. Voittomaalin teki Niklas Nordgren, kun hän ensin karvasi kiekon alivoimalla. Hetkeä myöhemmin Jesperi Kotkaniemi syötti kiekon Nordgrenille, joka teki maalin. Ruotsi saavutti pronssia voittamalla pronssiottelussa Tšekin 5–2.

Suomi voitti kisoissa neljännen tämän ikäluokan maailmanmestaruutensa ja oli siten tuolloin kultamitalitilastossa toisena, edellään vain Yhdysvallat. Suomen valmentajana turnauksessa toimi Tommi Niemelä.

## Alkusarja
### Lohko A

### Lohko B

## Putoamissarja

## Pudotuspelit
### Pudotuspeleihin päässeet joukkueet

### Turnauspuu

### Puolivälierät

### Välierät

### Pronssiottelu

### Loppuottelu

## Lopputulokset

## Tilastot
### Pistepörssi
Lähde: IIHF 

### Maalivahdit
Lähde: IIHF 

## Palkinnot
* Tähdistökentällinen:
** Hyökkääjät:  Oliver Wahlstrom,  Niklas Nordgren,  Jack Hughes
** Puolustajat:  Cameron York,  Anton Mališev
** Maalivahti:  Olof Lindbom
* Arvokkain pelaaja:  Jack Hughes
* Paras hyökkääjä:  Jack Hughes
* Paras puolustaja:  Adam Boqvist
* Paras maalivahti:  Olof Lindbom

## Lähteet
* 2017-2018 IIHF Calendar of events 
* Turnaus IIHF:n tulospalvelussa  

### Viitteet

## Aiheesta muualla
* Ice Hockey U18 World Championship  
* IIHF.com
Geobiologia

**Geobiologia** tutkii pääasiassa biosfäärin eli elollisen luonnon ja litosfäärin eli maan kuoren välistä vuorovaikutusta. Joskus geobiologian tutkimuskohteena on myös elollisen luonnon ja ilmakehän vuorovaikutussuhde. Se on monitieteinen tieteenala, jossa yhdistyy mm. evoluutiotiede, evoluutiobiologia, mikrobiologia, paleontologia, geologia, maaperätiede sekä biogeokemia. Geobiologian tutkimusmenetelmät ovat samoja, joita käytetään geologian, biologian ja maaperätieteen tutkimuksessa, ja näillä saadaan tietoa elämän ja maapallon yhteisevoluutiosta sekä eliöiden ja geologian vuorovaikutussuhteista nykymaailmassa. Myös mahdollisen elämän etsiminen avaruudesta eli astrobiologia kuuluu geobiologian alaan

## Katso myös
* Biologia
* Geologia
* Biofysiikka
* Biokemia
* Ekologia
* Paleontologia

## Lähteet

## Aiheesta muualla
* https://dornsife.usc.edu/earth/geobiology
Snowpiercer

**Snowpiercer** () on vuonna 2013 ensi-iltansa saanut eteläkorealainen, kansainvälisenä yhteistuotantona valmistunut tieteiselokuva. Elokuvan on ohjannut Bong Joon-ho. Elokuva perustuu ranskalaiseen sarjakuvaromaaniin *[[Le Transperceneige]]*, jonka ensimmäinen osa julkaistiin vuonna 1982.

Elokuvassa pyrkimys rajoittaa ilmaston lämpenemistä on käynnistänyt uuden jääkauden. Vielä elossa olevat ihmiset kiertävät maailmaa junassa, jossa heidät on jaettu arvonsa mukaan etuosaan ylhäisimmät ja perävaunuun orjat. Orjat käynnistävät vallankumouksen.

## Näyttelijät

## Vastaanotto

Matti Rämö kirjoitti arviossaan *[[Suomen Kuvalehti|Suomen Kuvalehdessä]]*, että näytteleminen on hyvin karikatyyrimäistä, mutta miljöö on rakennettu paremmin ja juoni kulkee. Rämö luonnehtii elokuvaa klassiseksi dystopiaksi. Yhteenveto on hänestä jäntevä, mutta siihen päädytään kliseiden ja koomisten kömmähdysten kautta.

## Lähteet

## Aiheesta muualla
* Björkbacka, Hannu: Snowpiercer jyrää meitin . *Keskipohjanmaa* 16.7.2014.
Myers Y. Cooper

**Myers Young Cooper** (25. marraskuuta 1873 St. Louisville, Ohio – 6. joulukuuta 1958 Cincinnati, Ohio) oli yhdysvaltalainen republikaattipoliitikko ja Ohion 51. kuvernööri. Hän toimi Ohion kuvernöörinä vuosina 1929–1931. Cooper edusti Disciples of Christ-protestanttista liikettä. Cooper oli ehdolla Ohion kuvernööriksi kolmesti, ensimmäisen kerran vuonna 1926. Vuonna 1930 hän hävisi äänestyksen demokraattipuolueen edustaja George Whitelle.

Myers Y. Cooper perusti ennen kuvernöörikauttaan Myers Y. Cooper Company -nimisen rakennusyrityksen, joka on yhä olemassa.

## Lähteet

## Aiheesta muualla
* Cooperin lyhyt elämäkerta Ohio History Centralin sivuilla
Roman Avramenko

**Roman Avramenko** (s. 23. maaliskuuta 1988) on ukrainalainen keihäänheittäjä. Hän on heittänyt keihästä parhaimmillaan 84,48 metriä kesäkuussa 2013 Bellinzonassa. Hän voitti hopeaa vuoden 2011 kesäuniversiadeista Shenzhenistä. 

Nuorten MM- ja EM-mitalisti Avramenko karsiutui vuoden 2012 kesäolympialaisissa heitettyään 80,06 metriä ja ollen karsinnan 14., kun vain 12 parasta pääsi mukaan loppukilpailuun.

Vuoden 2013 MM-kisoissa Avramenko sijoittui loppukilpailussa viidenneksi heitettyään 82,05 metriä. Myöhemmin hän antoi positiivisen dopingnäytteen ja menetti sijoituksensa. Hän sai tapauksesta kahden vuoden kilpailukiellon, joka päättyi 27. elokuuta 2015. Avramenko jäi toistamiseen kiinni dopingin käytöstä heinäkuussa 2015 ja sai kahdeksan vuoden kilpailukiellon.

## Lähteet
* 

### Viitteet
Stéfano Pinho

**Stéfano Souza Pinho** tai pelkkä **Stéfano** (s. 12. tammikuuta 1991 São João Nepomuceno, Brasilia) on brasilialainen jalkapalloilija, joka edustaa Yhdysvaltain toiseksi korkeimmalla sarjatasolla NASL:issa pelaavaa Fort Lauderdale Strikersiä.. Hän on pelipaikaltaan vasen laitalinkki. 

Stéfano siirtyi Suomen Veikkausliigan MyPaan seuran ystävyysseurasta Fluminensestä vuonna 2014. Hän on Fluminensen kasvatti. 183 senttimetriä pitkä ja 78 kiloa painava Stéfano on kuulunut myös MLS-joukkue Colorado Rapidsin riveihin, muttei pelannut MLS:ssä yhtään ottelua. MyPassa Stéfano pelasi 20 ottelua viimeistellen 11 maalia ennen siirtoaan takaisin Yhdysvaltoihin.

## Lähteet
* http://www.transfermarkt.co.uk/stefano/profil/spieler/214100#subnavi 
* http://www.mypa.fi/?q=node/1354
Alain LeRoy Locke

**Alain LeRoy Locke** (13. syyskuuta 1885 – 9. kesäkuuta 1954) oli yhdysvaltalainen kirjailija, filosofi, opettaja ja taiteiden suosija. *The Black 100* -julkaisu listasi Locken 36. merkittävimmäksi afroamerikkalaiseksi henkilöksi. Locke sai Rhodes-stipendin vuonna 1907 ja oli ensimmäinen stipendin saanut afroamerikkalainen. Hän oli vuosina 1919–1934 tapahtuneen, Harlemin renessanssiksi kutsutun kulttuurisen kuohunnan filosofinen arkkitehti. 

## Elämä
Locke syntyi Philadelphiassa, Pennsylvaniassa 13. syyskuuta 1886. Hänen äitinsä oli Mary Hawkins Locke (1853–1922) ja isänsä Pliny Ishmael Locke (1850–1892). Hän opiskeli Philadelphian Central High Schoolissa ja valmistui luokkansa toiseksi parhaana. Locke opiskeli Harvardin yliopistossa englantia ja filosofiaa. Hän kuului opiskelijajärjestö Phi Beta Kappaan. Locke valmistui Harvardista vuonna 1907. Hän pyrki useisiin Oxfordin yliopiston collegeihin, mutta häntä ei hyväksytty opiskelijaksi hänen rotunsa takia. Lopulta hänet hyväksyttiin opiskelijaksi Hertford Collegeen, jossa hän opiskeli vuosina 1907–1910 kirjallisuutta, filosofiaa, kreikkaa ja latinaa. Vuonna 1910 hän opiskeli filosofiaa Berliinin yliopistossa.

Locke sai paikan Englannin avustavana professorina Howardin yliopistossa, Washingtonissa. Työskennellessään Howardin yliopistossa hän liittyi Phi Beta Sigma -järjestöön. Locke palasi Harvardiin vuonna 1916 työskennelläkseen väitöskirjansa *The Problem of Classification in the Theory of Valuen* parissa. Työssä hän tarkastelee mielipiteiden syitä ja sosiaalisia vääristymiä ja tulee siihen johtopäätökseen, että nämä eivät ole objektiivisisesti oikein tai väärin, eivätkä näin ollen ole universaaleja periaatteita. Locke valmistui tohtoriksi vuonna 1918, minkä jälkeen hän palasi Howardin yliopistoon filosofisen tiedekunnan johtajaksi. Hän työskenteli virassa kunnes jäi eläkkeelle vuonna 1953.
M/S Moby Tommy

**M/S Moby Tommy** on italialaisen rahtivarustamon Moby Linesin omistama ro-ro-autolautta. Tällä hetkellä laiva liikennöi Livorno–Olbia -reitillä. Samsung Heavy Industries rakensi aluksen Geojen telakallaan alun perin kreikkalaiselle Minoan Linesille nimellä MS Ariadne Palace. Vuonna 2006 Minoan Lines myi kaikki Samsungin valmistamat aluksensa, mukaan lukien MS Ariadne Palacen.

## Lähteet
* 
*
Pannumyssy

**Pannumyssy** on tee- tai kahvikannun lämpimänä pitävä paksu tekstiilihuppu. Se on saanut alkunsa englantilaisesta teenjuontikulttuurista, ja englannin kielellä sitä kutsutaankin nimellä *tea cosy*. Suomessa pannumyssyä käytettiin yleisimmin 1900-luvun puolenvälin paikkeilla, jolloin suosittiin kahvipannussa keitettyä pannukahvia. 
Sittemmin pannumyssyn tarvetta ovat vähentäneet suodatinkahvia valmistavan kahvinkeittimen lämpölevy ja termoskannu sekä teetarjoilussa teepussien käyttö.

Pannumyssyjä on saatavana valmiina, mutta juuri oman tarjoilukannun tai -pannun ympärille sopivin pannumyssy syntyy usein itse ommeltuna käsityönä. Pannumyssy voi olla tehty kuosiltaan yhteensopivaksi pöytäliinan, ikkunaverhojen, keittiöpyyhkeiden, uunikintaan tai esiliinan kanssa. 

Pannumyssyn lämmöneristyksen parantamiseksi sen sisään voi ommella paksun vanu- tai vaahtomuovikerroksen tai lämpöä tehokkaasti heijastavaa silityslautakangasta. Pesun helpottamiseksi pannumyssyn eristävät sisäkerrokset voi tehdä irrotettaviksi.

Pannumyssyssä voidaan käyttää hyvin monia käsityötekniikoita, kuten tilkkutyötä, applikaatiota, huovutusta, ompelua, neulontaa ja kirjontaa. Pannumyssyjä on tehty myös muun muassa tuohesta.

## Historiaa
Pannumyssyn arvellaan kulkeutuneen Eurooppaan 1600-luvulla Intiasta. Siitä tuli suosittu Englannissa 1800-luvulla iltapäiväteekulttuurin yleistyessä. Suomessa pannumyssyt ovat suosituimmillaan 1930-luvun kahvikutsuilla.

## Sarpanevan pannumyssy
Muotoilija Timo Sarpanevan ensimmäinen kansainvälisesti palkittu työ oli Milanon triennaalissa 1951 hopeaa saanut pannumyssy. Siellä esineen käyttötarkoitusta ei kuitenkaan ymmärretty, jolloin Suomen-osaston näyttelyarkkitehtina toiminut Tapio Wirkkala veti myssyn päähänsä ja kertoi, että se on suomalainen karnevaalihattu. Tarina otettiin todesta, ja Sarpanevan pannumyssy palkittiinkin päähineenä.

## Lähteet

## Kirjallisuutta
*
IHS

**IHS** voi tarkoittaa seuraavia:

* IHS, *Iesus Hominum Salvator* (Jeesus ihmisten pelastaja), kristillinen symboli
* IHS, Institute for Housing and Urban Development Studies, Rotterdamin Erasmus-yliopistolla sijaitseva kansainvälinen instituutti
* IHS, Integrated Heat Spreader, yleensä tietokoneen suorittimen päällä sijaitseva lämmönlevittäjä joka auttaa siirtämään lämpöä suorittimesta jäähdyttimeen
Arques (Pas-de-Calais)

**Arques** on kunta Pohjois-Ranskassa Pas-de-Calais’n departementissa. Arques on tullut tunnetuksi Arc International kristallitehtaasta. Tehdas on perustettu vuonna 1825, ja se on edelleen suuri käyttölasien valmistaja. Yrityksellä on 8&nbsp;000 työntekijää. Kunnan nähtävyys on Ranskan ainoa laivahissi, *Les Fontinettes*. Hissi on valmistunut vuonna 1887. 

## Aiheesta muualla
*Arc International 

## Lähteet
Drugstore Cowboy

**Drugstore Cowboy** on Gus Van Santin ohjaama yhdysvaltalainen rikoselokuva vuodelta 1989. Käsikirjoitus perustuu James Foglen 1970-luvun alkuvuosiin sijoittuvaan omaelämäkerralliseen romaaniin. Pääosaa näyttelee Matt Dillon, muissa keskeisissä osissa näyttelevät Kelly Lynch, Heather Graham ja William S. Burroughs. Elokuva oli Van Santin läpimurtoelokuva.

Elokuvaa tehtäessä Foglen romaania ei ollut vielä julkaistu, ja se julkaistiin 1990, jolloin Fogle oli vapautunut vankilasta. Romaanin henkilöiden tavoin Fogle oli käyttänyt ja myynyt pitkään huumeita.

## Juoni
Tarina kuvaa Bob Hughesia (Matt Dillon) ja joukkoa muita huumeriippuvaisia matkalla poikki Yhdysvaltojen luoteisosan Pacific Northwestin vuonna 1971. He hankkivat huumeensa ryöstämällä apteekkeja ja sairaaloita. Traagisen tapahtuman jälkeen Bob yrittää lopettaa huumeiden käytön, mutta huomaa että kyse on enemmänkin irtautumisesta huumausaineiden käyttäjän elämäntavasta kuin pelkästään huumeista irtautumisesta. 

## Näyttelijät

Elokuvan musiikki on julkaistu albumina *Drugstore Cowboy*

## Vastaanotto
Yhdysvalloissa kriitikot suhtautuivat elokuvaan sen tullessa ensi-iltaan hyvin myönteisesti, ja se nousi sekä Gene Siskelin että Roger Ebertin vuoden 1989 topten-listalle. Rotten Tomatoes -sivustolla tomatometrin yhteenveto on sataprosenttisen myönteinen, ja 27 kriitikon pisteet ovat keskimäärin 8/10.

*[[The New York Times]]in* kriitikot valitsivat *Drugstore Cowboyn* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Palkinnot
*Drugstore Cowboy* on saanut Yhdysvalloissa seuraavia palkintoja:
* L. A. Film Critics Association (1988): paras käsikirjoitus (Dan Yost, Gus Van Sant)
* National Society of Film Critics (1988): paras elokuva, paras ohjaaja
* Independent Spirit Award (1989): paras näyttelijä (Matt Dillon), paras kuvaus, paras käsikirjoitus, paras miessivuosanäyttelijä (Max Perlich)
* New York Film Critics Circle (1989): paras käsikirjoitus

## Lähteet
Ensisilmäyksellä (1. tuotantokausi)

Carter Baysin ja Craig Thomasin luoman yhdysvaltalaisen *[[Ensisilmäyksellä]]* -tilannekomediasarjan ensimmäinen tuotantokausi käynnistyi Yhdysvalloissa CBS-televisiokanavalla 19. syyskuuta 2005. Tuotantokausi sisältää 22 jaksoa, ja sen päätösjakso esitettiin CBS:llä 15. toukokuuta 2006. Sarjan ohjaajana oli läpi koko ensimmäisen tuotantokauden Pamela Fryman.

Tuotantokauden ensimmäisessä jaksossa Ted Mosby (ääninäyttelijänään Bob Saget) alkaa kertoa vuonna 2030 tyttärelleen Pennylle (Lyndsy Fonseca) ja pojalleen Lukelle (David Henrie) tarinaa siitä, miten hän tapasi heidän äitinsä. Tedin kertomus johdattaa sarjan tapahtumat vuoteen 2005, jolloin Ted (roolissa Josh Radnor) oli 27-vuotias arkkitehtina työskentelevä poikamies Manhattanilla. Ted asuu yhdessä kahden parhaan collegessa tapaamansa ystävän, Marshall Eriksenin (roolissa Jason Segel) ja Lily Aldrinin (roolissa Alyson Hannigan) kanssa. Marshall opiskelee asianajajaksi, ja hänen kanssaan collegesta lähtien seurustellut Lily työskentelee lastentarhanopettajana. Marshall kosii Lilyä ensimmäisessä jaksossa. Tämän seurauksena Ted alkaa pohtia avioliittoa ja haluaa löytää elämänkumppaninsa, mistä hänen ystävänsä, vauhdikasta poikamieselämää Manhattanilla viettävä naistenmies Barney Stinson (roolissa Neil Patrick Harris) ei pidä. Ted alkaa etsiä sielunkumppaniaan ja tapaa nuoren, reportterina työskentelevän Robin Scherbatskyn (roolissa Cobie Smulders). Ted rakastuu nopeasti Robiniin, joka ei kuitenkaan halua aloittaa seurustelusuhdetta hänen kanssaan, mutta he päättävät pysyä ystävinä. Ted alkaa pian tapailemaan leipomossa työskentelevää Victoriaa, joka muuttaa Saksaan työtarjouksen perässä. He yrittävät pitää kaukosuhdettaan yllä, mutta yhä Robiniin rakastunut Ted valehtelee Robinille eronneensa Victoriasta. Victoria ja Ted eroavat, mutta mielensä pahoittanut Robin alkaa pitämään etäisyyttä Tediin. Lily sen sijaan haluaisi työskennellä taidemaalarina ja vastaanottaa työtarjouksen San Franciscosta kertomatta Marshallille. He ajautuvat riitaan ja purkavat kihlauksensa.

Kriitikoiden keskuudessa sarja sai ristiriitaisen vastaanoton. Rotten Tomatoes -sivuston mukaan tuotantokausi sai 56% positiivisen arvion. Tästä huolimatta sarja huomioitiin television parhaimmistoon muun muassa *[[Time]]*- ja *[[Chicago Tribune]]* -lehdissä. Yhdysvalloissa tuotantokauden 22 jaksoa keräsivät keskimäärin 9,47 miljoonaa katsojaa, ja se oli 51. katsotuin prime time -esitysaikaan lähetetty televisiosarja Yhdysvalloissa. Kauden avausjaksoa seurasi 10.94 katsojaa, ja päätösjakso keräsi 8.64 katsojan yleisön.

## Rooleissa
*Pääartikkeli:* Luettelo televisiosarjan Ensisilmäyksellä hahmoista

### Päähenkilöt

### Sivurooleissa

## Jaksot
*Pääartikkeli:* Luettelo televisiosarjan Ensisilmäyksellä jaksoista

## Lähteet
CONCACAF:n karsinnat jalkapallon maailmanmestaruuskilpailuihin 1998

**Vuoden 1998 jalkapallon MM-kilpailujen karsintoihin** osallistui 30 maata Pohjois- ja Keski-Amerikan sekä Karibian maanosaliitosta CONCACAF:sta. Joukkueet karsivat maanosan kolmesta kiintiöpaikasta Ranskassa pelattuun MM-lopputurnaukseen. Karsinnat pelattiin vuosina 1996–1997.

Alueen kuusi FIFA-rankingin parasta maata – Meksiko, Yhdysvallat, Costa Rica, Honduras, El Salvador ja Kanada – pääsivät suoraan kolmannelle kierrokselle. Muut joukkueet jaettiin Karibian ja Keski-Amerikan karsintalohkoihin, joissa ne karsivat pääsystä jatkokierroksille.

CONCACAF:n alueelta MM-kisoihin selviytyivät Meksiko, Yhdysvallat ja Jamaika.

## Karsintakierros
Karsintakierroksella heikoiten FIFA-tankingissa sijoittuneet maat pelasivat kaksoisottelut ensimmäiselle kierrokselle pääsystä.

#### Ottelut

----

----

## 1. kierros

#### Ottelut
----

----

----

----

----

----

----

## 2. kierros
Toiselle kierrokselle pääsivät suoraan Keski-Amerikan maat Nicaragua, Belize, Guatemala ja Panama.

#### Ottelut

----

----

----

----

----

## 3. kierros
Kolmannella kierroksella joukkueet jaettiin kahteen kolmen joukkueen lohkoon. Lohkovoittajat ja toiseksi sijoittuneet selviytyivät karsinnan viimeiselle kierrokselle.
### Lohko 1

#### Ottelut

### Lohko 2

#### Ottelut

### Lohko 3

#### Ottelut

## 4. kierros
Karsintojen viimeisellä kierroksella kuusi parasta maata pelasivat kaksinkertaisen sarjan, jonka kolme parasta maata selviytyivät MM-lopputurnaukseen.

Meksiko, USA ja Jamaika selviytyivät MM-lopputurnaukseen.

#### Ottelut

## Lähteet
Molindoni

**Molindoni** (*Moban*) on antipsykoottinen lääke eli neurolepti. Se ei ole ollut Suomessa juurikaan lääkityskäytössä, sillä kotimaiset lähteet (kirjalliset tai Internet) eivät sitä tunne. Verkkolähdeviitteen mukaan sen käyttö on päättynyt myös Yhdysvalloissa.

## Lähteet
Uinnin maailmanmestaruuskilpailut 1991

**Uinnin pitkän radan maailmanmestaruuskilpailut** järjestettiin vuonna 1991 Australian Perthissä 3.–13. tammikuuta. Kilpailujen järjestäjänä toimi Kansainvälinen uimaliitto FINA. Kilpailulajeina olivat ratauinti, avovesiuinti, uimahypyt, taitouinti ja vesipallo.

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Uinnin tulokset 
*Avovesiuinnin tulokset 
*Uimahyppyjen tulokset  
*Taitouinnin tulokset  
*Vesipallon tulokset
Italialaiset kengät

**Italialaiset kengät** on ruotsalaisen kirjailijan Henning Mankellin vuonna 2006 ilmestynyt romaani. Kirja kertoo Frederik Welin -nimisestä entisestä kirurgista, joka on vetäytynyt viettämään yksinäistä vanhuutta pieneen taloon saaristossa. Hänen menneisyydessään tekemänsä virheet vaivaavat häntä, ja tilanne kärjistyy kun hänen vuosikymmenten takainen naisystävänsä ilmestyy yllättäen saarelle vaatimaan vastauksia vanhoihin kysymyksiin.

## Lähteet
Cameron Twynham

**Cameron Twynham** (s. 14. helmikuuta, 1996 Market Harborough, Leicestershire) on brittiläinen moottoriurheilija. Hän aloitti Karting-uransa vuonna 2009. Vuonna 2012 Twynham aloitti kilpa-uransa InterSteps Championship -sarjassa sijoittuen sarjan neljänneksi. Vuonna 2013 Twynham siirtyi European F3 Open -sarjaan saavuttamatta pisteitä. Vuonna 2014 Twynham jatkoi samassa sarjassa joka vaihtoi nimensä Euroformula Open -sarjaksi. Hän saavutti kauden aikana yhden kolmossijan ja 53 pistettä. Samana vuonna hän kilpaili Formula Renault 3.5 -sarjassa saavuttamatta pisteitä. Vuonna 2015 Twynham kilpailee Porsche Supercup -sarjassa.

## Lähteet

## Aiheesta muualla
*Camerontwynham.com - kotisivu
Gustaf Cederström

**Gustaf Olof Cederström** (12. huhtikuuta 1845 Tukholma – 20. elokuuta 1933) oli ruotsalainen taidemaalari, joka tunnetaan pääasiassa historiamaalauksistaan, erityisesti Kaarle XII:n aikaan sijoittuvista.

Gustaf Cederström kuului Cederströmin aatelissukuun. Hänen isoisänsä oli kenraaliamiraali Olof Rudolf Cederström, joka korotettiin vuonna 1819 kreiviksi. Gustaf Cederström itse oli vapaaherra. Hänen äitinsä oli af Ugglas -aatelissukua. Cederström kävi koulunsa Uppsalassa ja kirjautui vuonna 1863 yliopistoon. Hän palveli vuosina 1864–1870 aliluutnanttina Värmlannin jääkärirykmentissä, mutta jätti sen jälkeen myös sotilasuran omistautuen taiteelle. Hän opiskeli maalaamista 1867–1868 Ferdinand Fagerlinin johdolla Düsseldorfissa ja 1869–1870 Léon Bonnat’n johdolla Pariisissa. Cederström löi itsensä läpi Ruotsin taidepiireissä vuosien 1870 ja 1873 Ruotsin taideakatemian näyttelyissä. Vuonna 1870 hänen töitään oli ensi kerran esillä myös Pariisin salongissa. Vuosina 1873–1887 hän asui vakituisesti Pariisissa.

Cederström siirtyi historiamaalaukseen 1870-luvun puolivälissä. Ensimmäinen yritys, vuonna 1877 Pariisin salongissa esillä ollut taulu Albrekt Mecklenburgilaisesta ei vielä menestynyt. Sen sijaan Cederströmin seuraava maalaus *[[Kaarle XII:n ruumissaatto]]* herätti suurta huomiota vuoden 1878 Pariisin maailmannäyttelyssä ja venäläinen suuriruhtinas Konstantin Konstantinovitš Romanov osti sen. Cederström teki taulusta 1883–1884 toisen version Ruotsin kansallismuseolle. Hän teki tämän jälkeen useita muitakin Kaarle XII:n aikaan liittyneitä historiamaalauksia sekä joitain Ruotsin keskiajan historiaan liittyneitä. Vuonna 1899 valmistunut *Pyhä Birgitta paavin edessä* oli hänen tuotannossaan siinä suhteessa poikkeuksellinen, että sen aihe liittyi muuhun kuin Ruotsin historiaan.

Isänmaallisten historiallisten näkymien ohella Cederström maalasi myös nykyaikaan sijoittuneita aiheita, joista tunnetuimmat liittyivät uskonnonharjoitukseen, kuten *Baptistikaste* (1886) ja *Pelastusarmeija* (1886). Lisäksi hän teki muotokuvia, kirjankuvituksia ja kuvasarjan Ruotsin armeijan univormuista. Vuonna 1891 Cederström sai toimeksiannon maalata Ruotsin kansallismuseon porrashuoneen seinämaalauksen, mutta hän luopui tehtävästä vuonna 1894 Carl Larssonin hyväksi, joka hänen mielestään oli esittänyt paremman kokonaissuunnitelman. Sen sijaan Cederström sai myöhemmin tehdä historia-aiheiset Helsingborgin raatihuoneen lasimaalaukset sekä Dramaten-teatterin lämpiön seinämaalauksen.

Cedertsröm valittiin 1878 taideakatemian jäseneksi ja nimitettiin 1888 professoriksi. Vuodesta 1899 hän toimi akatemian opetustoiminnan johtajana. Hän luopui viroistaan vuonna 1911 ja asui sen jälkeen kahden vuoden ajan Pariisissa. Hän julkaisi vanhoilla päivillään joukon muistelmakirjoja.

## Lähteet

## Aiheesta muualla
Eden Lake

**Eden Lake** on vuonna 2008 ensi-iltansa saanut brittiläinen kauhuelokuva, jonka on ohjannut James Watkins. Elokuva kertoo nuoresta pariskunnasta, joka joutuu metsäretkellään nuorisojoukon vainoamaksi.

## Juoni
Pariskunta Jenny (Kelly Reilly) ja Steve (Michael Fassbender) lomailevat järven rannalla, jossa Steve suunnittelee kosivansa Jennya. Suunnitelmiin tulee kuitenkin muutos, kun rannalle saapuu joukko nuoria, jotka häiritsevät heitä esimerkiksi puhkomalla heidän autonsa renkaat. Steve tappaa vahingossa nuorisojoukon johtajan Brettin (Jack O’Connell) koiran, jolloin pariskunnasta tulee ajojahdin uhri.

## Näyttelijät

## Vastaanotto
Internetsivusto Rotten Tomatoesin mukaan 83&nbsp;% kriitikoista on antanut *Eden Lakelle* positiivisen arvosanan keskiarvolla 6,7/10. Keräys perustuu 24 arviointiin. Internet Movie Databasen 43&nbsp;000 käyttäjää ovat antaneet elokuvalle keskiarvon 6,9/10, ja kolme IMDb:n henkilökuntaan kuuluvaa keskiarvon 5,3.

## Lähteet

## Aiheesta muualla
* 
*
Moperoni

**Moperoni** (*Luvatren*) on butyrofenoneihin lukeutuva, niin kutsuttu ensimmäisen polven eli tyypillinen antipsykoottinen lääke. Tämän lääkeaineen valmistaja oli *Cilag-Chemie AG*, eli nykyinen Janssen-Cilag -lääkekonserni. Cilag-yhtiö on sijainnut alkujaan Sveitsin Schaffhausenissa.

Moperonin eduiksi katsottiin sen heikko, taikka lähes olematon sedatiivisuus. Väsyttämättömänä, sen ajateltiin olevan eduksi psykoottisuutta sairastaville, joilla oli estyneisyyttä. Tällöin moperonin tarkoitus oli vähentää syrjäänvetäytyväisyyttä ja edistää aktiivisuutta, kuten esim. eri päivätoimintoihin taikka terapeuttisiin ryhmiin osallistumista.

Nykyään moperoni on lääkityskäytöstä poistettu. Se omasi muiden tyypillisten, muiden tämän ryhmän riskien kuten antikolinergisten, ohella: EPS-oireiden riskin eli pseudo-Parkinsonismin vaaran. Maligni neuroleptioireyhtymä oli perin harvinainen, mutta sekin kuitenkin mahdollinen.

## Lääkitystavat ja annosvahvuudet
Moperonia voitiin annostella 5 ja 20 mg vahvuisina lääketableteina. Lisäksi oli käytössä lääketipat, joissa oli 5 mg vaikuttavaa ainetta/millilitraa kohden lääketippoja.

## Lääkkeen annostelu
Aluksi moperonia voitiin antaa 15 mg/vrk. Annostusta suurennettiin portaittain, kunnes potilas sai lääkettä 60-90 mg/vrk. Sen jälkeen voitiin palata, taas takaisin pienempään annostukseen eli ylläpitohoitoon. Sen määrä saattoi olla 15-30 mg/vrk. Erityistä huomioitavaa: lääke tuli ottaa ennen ruokailua.

Lääkettä voitiin kombinoida eli yhdistellä, samanaikaisesti jonkin sedatoivan neuroleptin kesken, yleisimmin fentiatsiinien.

## Katso myös
*Butyrofenonit

## Lähteet
Tophits-FinnHits

**Tophits-FinnHits** oli vuosina 1978–1981 toiminut suomalainen levy-yhtiö, jota johti Jorma Heliander. Tunnetuimpia yhtiölle levyttäneitä artisteja olivat Kai Lind, Enrico Canto, Keijo-Antero, Aikamiehet ja Aarno Raninen. Yhtiön tuotannon pääpaino oli iskelmämusiikissa, mutta se julkaisi myös rock-musiikkia muun muassa yhtyeiltä Moonlight, Johnny Savage and the Riders ja Candy Kids.

Tophits-FinnHits-levymerkin toiminnan päätyttyä Jorma Heliander jatkoi levyjen tuottamista toisen levy-yhtiönsä Heliander Productionsin nimellä. Tämä yhtiö toimi vuosina 1980–1982.

## Aiheesta muualla

* Tophits-FinnHits Rocket Recordsin sivustolla
Tää liian hyvää on

**Tää liian hyvää on** on suomalaisen iskelmälaulaja Eija Sinikan singlejulkaisu vuodelta 1975. Levymerkki on PSO:n *Blue Master* ja singlen kaupallinen tunnus 45-BLU 753. Vinyylisinglejä on valmistettu Suomessa.

## Singlen kappaleet

Kappaleiden luettelotunnukset ovat MPS 428 ja 429.

## Lähteet

* Eija Sinikka s. *Tää liian hyvää on* (PSO Blue Master 45-BLU 753) 1975
Irinel Anghel

**Irinel Anghel** (s. 14. toukokuuta 1969 Bukarest) on romanialainen säveltäjä. Hän sai Bukarestin kansallisesta musiikkiyliopistosta sävellyksessä taiteiden maisterin arvon vuonna 1997 ja filosofian tohtorin arvon 2003. Anghelin saamiin tunnustuksiin kuuluu Radio Românian kilpailun ensipalkinto (1998) orkesteriteoksesta *Mondes Impossibles I*. Sama teos sai vuonna 1999 suosituksen Unescon Kansainvälisessä säveltäjärostrumissa.

Anghelin musiikkia on esitetty Romanian lisäksi Albaniassa, Belgiassa, Ranskassa, Saksassa, Kreikassa, Israelissa, Italiassa, Japanissa, Moldovassa, Alankomaissa, Puolassa, Ruotsissa, Sveitsissä ja Yhdysvalloissa.

Anghel perusti vuonna 1990 Bukarestissa Pro Contemporania -yhtyeen, jossa hän toimii taiteellisena johtajana ja soittaa monia soittimia. Hän on myös toiminut improvisoijana, tutkijana ja *Muzica*-lehden toimittajana. Hän julkaisi kirjan 1900-luvun jälkipuoliskon romanialaisesta musiikista ja perusti MultiSonicFest-nimisen festivaalin Bukarestissa vuonna 2004. Anghel on naimisissa sellisti ja säveltäjä Andrei Kivun kanssa.

Anghel on monissa teoksissaan käyttänyt soittimia, jotka kuuluvat muihin kuin länsimaalaisiin musiikkiperinteisiin. Näiden joukossa ovat khene, shamisen, zheng, nigerialainen lyömäsoitin udu ja shō. Anghel sävelsi lisäksi lasiharmonikalle palkitun *Glassrope*-teoksen. Hänen muuhun tuotantoonsa lukeutuu kuoroteos *Assemblages* (tekstinä käytetään keksityn kielen sanoja) ja näyttämömusiikkia sekä *Divers(ion)* kontrabassosaksofonille ja *Divers(ion) II* kontrabassosaksofonille, viululle, alttoviululle, sellolle ja pianolle.

## Lähteet
Von Rosen

**Von Rosen** on ruotsalainen aatelissuku, josta osa on korotettu kreivilliseen ja osa vapaaherralliseen arvoon.

## Historia
Suvun juuret ovat Liivinmaalla, jossa nimi mainitaan ensi kerran vuonna 1288. Epäluotettavan sukutarinan mukaan suku olisi tullut sinne Böömistä. Myöhemmin suvun jäseniä asettui useisiin Euroopan maihin, Ruotsin ohella muun muassa Tanskaan, Saksaan, Unkariin, Ranskaan, Belgiaan ja Venäjälle. Ruotsiin saapui ensimmäisenä 1600-luvun alkupuolella Raugen Schönangernista kotoisin ollut ratsumestari Robert von Rosen, joka on ruotsalaisen aatelissuvun kantaisä. Suvun nykyinen kreivillinen haara polveutuu hänen nuoremman poikansa Didrikin pojanpojasta, kenraali Gustaf Fredrik von Rosenista, joka naturalisoitiin Ruotsin aateliin vuonna 1724 ja korotettiin 1731 vapaaherraksi sekä 1751 kreiviksi. Robert von Rosenin vanhemman pojan Johanin jälkeläisiin kuuluneet kolme veljestä naturalisoitiin myös Ruotsin aateliin vuonna 1746. Heistä yksi, Otto Vilhelm von Rosen korotettiin vuonna 1772 vapaaherraksi, ja hänestä polveutuu suvun vapaaherrallinen haara. Kahden muun veljeksen aateliset sukuhaarat sammuivat mieslinjalta vuosina 1813 ja 1857. Von Rosenin suvun kreivillinen ja vapaaherrallinen haara ovat edelleen elossa.

Suku ei ole sukua von Rosen af Kardina ja von Rosén -nimisille ruotsalaisille aatelissuvuille, kuten ei myöskään vuonna 1731 sammuneelle toiselle von Rosen -suvulle.

## Tunnettuja sukuun kuuluneita
*Gustaf Fredrik von Rosen (1688–1769), kreivi, kenraali, Suomen kenraalikuvernööri
**Fredrik Ulrik von Rosen (1731–1793), kreivi, valtaneuvos, Turun ja Porin läänin maaherra, Gustaf Fredrik von Rosenin poika
***Gustaf Fredrik von Rosen (1758–1815), kreivi, Malmöhusin läänin maaherra, Fredrik Ulrik von Rosenin poika
****Adolf Eugène von Rosen (1797–1886), kreivi, radanrakentaja, ”Ruotsin rautateiden isä”, Gustaf Fredrik von Rosenin (nuoremman) poika
*****Georg von Rosen (1843–1923), kreivi, taidemaalari, Adolf Eugène von Rosenin poika
***Robert Magnus von Rosen (1762–1825), kreivi, kenraali, hovimies, Fredrik Ulrik von Rosenin poika
***Axel von Rosen (1773–1834), kreivi, virkamies, Fredrik Ulrik von Rosenin poika

*Carl Gustaf von Rosen (1824–1909), kreivi, meriupseeri ja hovimies
**Clarence von Rosen (1867–1955) kreivi, urheilija, upseeri, urheilujohtaja, KOK:n jäsen ja Ruotsin kuninkaan hovitallimestari, Carl Gustaf von Rosenin poika
*** Maud von Rosen-Engberg (1902–1988), kreivitär ja kuvanveistäjä, Clarence von Rosen tytär
**** Maud von Rosen (s. 1925), kouluratsastaja, Maud von Rosen-Engbergin tytär
*** Clarence von Rosen (nuorempi) (1903–1933), este- ja kenttäratsastaja, Clarence von Rosenin poika
**Eric von Rosen (1879–1948), kreivi, etnografi, tutkimusmatkailija, lahjoittaja, Carl Gustaf von Rosenin poika
***Carl Gustaf von Rosen (1909–1977), kreivi, lentäjä, Eric von Rosenin poika

* Otto Karl von Rosen (1884-1963), paroni ja vakooja

## Katso myös
*Von Rosenin palatsi

## Lähteet

## Aiheesta muualla
Valtion taideteostoimikunta

**Valtion taideteostoimikunnan** tehtävänä on hankkia taidetta valtion kiinteistöihin ja valtion käytössä oleviin rakennuksiin sekä huolehtia valtion taidekokoelman hoidosta.

## Toiminta ja kokoelma
Taideteostoimikunnan toiminta alkoi vuonna 1956. Vuoden 2011 alusta toimikunta siirtyi Taiteen keskustoimikunnan yhteydestä Valtion taidemuseon (vuodesta 2014 Suomen Kansallisgalleria) yhteyteen. Vuonna 2017 valtion julkisten rakennusten taidehankintoihin ja valtion taidekokoelman hoitoon oli käytettävissä 1 044 000 euroa.

Valtion taidekokoelma on Suomen suurimpia taidekokoelmia, johon kuuluu noin 13 600 teosta taiteen eri alueilta. Kokoelma on Suomen valtion omaisuutta ja Suomen kansallisomaisuutta.

Valtion taideteostoimikunnan periaatteena on ollut hankkia taiteilijoiden ajankohtaisinta tuotantoa, ”aikalaistaidetta”. Teokset hankitaan tilaamalla joko suoraan taiteilijoilta, järjestämällä kilpailuja tai ostamalla.

## Kokoonpano
### 2017–2019
Valtio taideteostoimikunnan puheenjohtaja 2017–2019 oli arkkitehti Jari Auer ja jäseninä kuvanveistäjä ja lasitaiteilija Riikka Latva-Somppi, konservaattori Siukku Nurminen, taidemaalari Paavo Paunu, kuvataiteilija Tuomo Rainio, kuvanveistäjä Nora Tapper, erityisasiantuntija Henri Terho sekä kuvataiteilija, professori Annu Vertanen.

### 2020–2022
Vuosina 2020–2022 puheenjohtajana toimii Taiteen edistämiskeskuksen erityisasiantuntija Henri Terho. Arkkitehti Jari Auer, kuvanveistäjä Nora Tapper ja taidemaalari Paavo Paunu jatkuvat toimikunnan jäsenenä. Uusina jäseninä ovat paperikonservaattori Liisa Kantanen, valokuvataiteilija, videotaiteilija ja elokuvaohjaaja Marja Helander, muotoilujohtaja Kirsti Saarikorpi ja taidegraafikko Ari Pelkonen.

## Lähteet

## Aiheesta muualla

* Valtion taideteostoimikunnan taidekokoelmat verkossa 
* Valtion taideteostoimikunnan hankinnat 2010-luvulla
Zorro (täsmennyssivu)

**Zorro** voi viitata ainakin seuraaviin:

* Zorro, kioskikirjallisuuden kalifornialainen sankarihahmo, josta on tehty useita elokuvia
* *[[Zorro (animaatiosarja)|Zorro]]*, yhdysvaltalainen piirrossarja vuosilta 1997–1998
* *[[Zorro (vuoden 1990 televisiosarja)|Zorro]]*, televisiosarja vuosilta 1990–1993
* *[[Zorro (vuoden 1986 videopeli)|Zorro]]*, videopeli vuodelta 1986
* *[[El Zorro]]*, suomalainen seikkailulukemisto
* Zorro, Amiga-tietokoneen laajennusväylä

## Muuta
*Zorromurha, suomalainen henkirikos vuodelta 1997
Etidiumbromidi

**Etidiumbromidi** (C21H20N3Br) on fenantridiinirakenteisiin väriaineisiin kuuluva orgaaninen yhdiste. Yhdistettä käytetään biokemiallisissa tutkimuksissa geelielektroforeesin yhteydessä nukleiinihappoja värjäävänä reagenssina.

## Ominaisuudet

Huoneenlämpötilassa etidiumbromidi on kiteistä väriltään punertavan violettia ainetta. Yhdiste liukenee hyvin veteen ja myös useisiin orgaanisiin liuottimiin kuten etanoliin, kloroformiin ja dimetyylisulfoksidiin. Etidiumbromidilla on absorptiomaksimit UV-säteilyn alueella aallonpituuksilla 210 ja 285&nbsp;nm. Kun ainetta säteilytetään UV-valolla se fluoresoi oranssia valoa aallonpituuksilla 605 ja 620&nbsp;nm.

Kooltaan etidiumbromidimolekyyli vastaa DNA:n ja RNA:n emäsparien kokoa ja kykenee interkalatoitumaan emäsparien välille. Tällöin nukleiinihapoille tyypillinen kaksoiskierrerakenne vääristyy. Interkalatoituneen DNA:n tai RNA:n tiheys pienenee ja kierrerakenne voi myös avautua. Lineaarinen nukleiinihappo sitoutuu vielä voimakkaammin etidiumbromidiin kuin kaksoiskierteellä oleva nukleiinihappo. Yhdessä cesiumkloridiliuoksen kanssa etidiumbromidia voidaan käyttää avautuneen DNA:n ja kaksoiskierteellä olevan DNA:n erottamiseen sentrifugoinnilla.

Etidiumbromidi on mutageeninen molekyyli ja interkalatoituminen voi aiheuttaa häviämiä eli deleetioita DNA:n ja RNA:n rakenteeseen. Yhdiste on myös myrkyllinen ja saattaa olla myös karsinogeeninen eli syöpää aiheuttava. Hengitettynä ja silmiin joutuessaan etidiumbromidi aiheuttaa ärsytystä.

## Valmistus ja käyttö
Etidiumbromidin synteesin lähtöaineena on 3,8-dinitro-6-fenyylifenantridiini, joka reagoi dietyylisulfaatin kanssa muodostaen fenantridiniumsuolan. Seuraavassa vaiheessa tämän fenantridiniumsuolan nitroryhmät pelkistetään happamissa olosuhteissa raudan avulla aminoryhmiksi. Muodostuvasta suolasta saadaan etidiumbromidia vetybromidin avulla. Tämän prosessin huonoja puolia ovat suhteellisen alhaiset saannot ja nitrobentseeniin käyttäminen liuottimena.

Etidiumbromidia käytetään väriaineena mikrobiologisissa tutkimuksissa geelielektroforeesin yhteydessä nukleiinihappojen visualisoimiseen värjäämällä. Sovelluskohteita ovat muun muassa syöpätutkimus, neurodegeneratiivisten sairauksien tutkimus ja eräiden bakteerien ja viruksien kuten influenssaviruksien tunnistaminen. Geelielektroforeesin geeli voidaan värjätä reagenssilla joko ennen elektroforeesin suorittamista tai sen jälkeen.

## Lähteet
Gastone Nencini

**Gastone Nencini** (1. maaliskuuta 1930 Barberino di Mugello, Toscana – 1. helmikuuta 1980 Firenze) oli italialainen maantiepyöräilijä, Italian ja Ranskan ympäriajojen voittaja. 

Nencini kilpaili ammattilaisena vuosina 1953–1965. Hän edusti Legnano-tallia 1953–1954, Leo-Chlorodont -joukkuetta 1955–1958. Carpanoa 1959–1960, Ignis-joukkuetta 1961–1962, Springoil Fuchsia 1963–1965 sekä Filotex-tallia myös 1965. Ranskan ympäriajoon hän osallistui  Italian maajoukkueessa 1956, 1957, 1958 ja 1960.

Nencini voitti Italian ympäriajon 1957 19 sekunnin erolla Louison Bobet'hen. Ranskan ympäriajon 1960 hän voitti runsaat viisi minuuttia ennen Graziano Battistinia. Näissä kilpailuissa hän ei voittanut yhtään etappia, vaikka kaikkiaan voitti Italian ympäriajossa kahdeksan ja Ranskan ympäriajossa neljä etappia. Hän voitti mäkikirikilpailun Italian ympäriajossa 1955 ja Ranskan ympäriajossa 1957.

## Saavutuksia

Lähteet: Cycling Archives, Mémoire du cyclisme
;1953
:Giro del Casentino, voitto
:MM-kilpailut, amatoorien maantieajossa hopeaa
;1954
:Italian ympäriajo, kokonaiskilpailussa 16:s
;1955
:Italian ympäriajo, kokonaiskilpailussa kolmas, mäkikirikilpailun voitto, 8., 9. ja 12. etapin voitto
:MM-kilpailut, maantieajossa neljäs
:Espanjan ympäriajo, kokonaiskilpailussa 18:s
;1956
:Tre Valli Varesine, voitto
:Ranskan ympäriajo, 22. etapin voitto, 18. etapilla kolmas
:Giro di Campania, kolmas
;1957
:Italian ympäriajo, kokonaiskilpailun voitto, 15. etapilla toinen
:Giro della Provincia di Reggio Calabria, voitto
:Ranskan ympäriajo, kokonaiskilpailussa kuudes, mäkikirikilpailun voitto, 10. ja 19. etapin voitto, 3(b). etapilla kolmas
:Giro di Campania, kolmas
:Giro del Lazio (aika-ajo), kolmas
:Flanderin ympäriajo, kuudes
:Espanjan ympäriajo, kokonaiskilpailussa yhdeksäs, 15. etapilla kolmas
:MM-kilpailut, maantieajossa 13:s
;1958
:Italian ympäriajo, kokonaiskilpailussa viides, 10. ja 18. etapin voitto, 8. ja 19. etapilla kolmas
:Ranskan ympäriajo, kokonaiskilpailussa viides, 19. etapin voitto, 22. ja 23. etapilla toinen, 5., 20. ja 24. etapilla kolmas
;1959
:Gran Premio Ciclomotoristico, kokonaiskilpailussa toinen, 6. etapin voitto
:Giro di Sardegna, kokonaiskilpailussa kolmas
:Pariisi–Nizza–Rooma, kokonaiskilpailussa kuudes
:Italian ympäriajo, kokonaiskilpailussa kymmenes, 9. etapin voitto, 4. ja 11. etapilla kolmas
;1960
:Ranskan ympäriajo, kokonaiskilpailun voitto, pistekilpailussa kolmas, 1(b)., 6. 10. etapilla toinen, 1(a). ja 19. etapilla kolmas
:Italian ympäriajo, kokonaiskilpailussa toinen, mäkikirikilpailussa kolmas, 5. ja 10. etapin voitto, 7(a). ja 12. etapilla toinen, 11., 20. ja 21. etapilla kolmas
:Giro della Provincia di Reggio Calabria, toinen
:Giro di Campania, toinen
:Milano–Torino, kolmas
:Menton–Rooma, 3. etapin voitto
;1961
:Trofeo Matteotti, toinen
:MM-kilpailut, maantieajossa kahdeksas
;1962
:Giro dell'Appennino, kokonaiskilpailussa toinen
:Italian ympäriajo, kokonaiskilpailussa 13:s
;1963
:Italian ympäriajo, 9. etapilla kolmas
;1964 
:Züri-Metzgete, toinen
:Tour de Romandie, kokonaiskilpailussa kolmas

## Lähteet
Raiski

**Raiski** voi tarkoittaa:

* Antti Raiski (s. 1976), suomalainen tangolaulaja ja vuoden 2000 tangokuningas
* Erkki Raiski (s. 1951), suomalainen säveltäjä
* Toni Raiski (s. 1981), suomalainen koripalloilija
* Raiski, Halti Oy:n ulkoiluvaatemerkki